
A Daimler AG kecskeméti gyárának vidékgazdasági hatáselemzése

A Daimler gyár hatásait vidékgazdasági szempontból elemeztem. Gazdasági, társadalmi és ökológiai szempontból vizsgáltam meg a német autógyárat, kiegészítve a munkaerő toborzást követő munkaerő elszívó hatás felmérésével.
A vidék alapvetően egy központi városból és az azt körülölelő környezetében élőkből áll. Így a város döntései, legyenek azok bármilyen nagyságúak is, hatással vannak a térségre, a régióra és bátran mondhatom a Mercedes esetében az egész országra egyaránt. A dolgozat által megvalósult primer kutatás keretein belül a gyár munkaerő-elszívó hatását is kutattam, ami által rájöttem, hogy a Daimler által keltett munkaerő elszívás megjelent a városban és annak kb. 40 km-es térségében. Gazdasági és társadalmi szempontból nagyot lendít a térségen, de a város még nincs felkészülve a beköltözők tömegére. Ökológiai szempontból igyekszik a gyár a minimális emisszió-kibocsátásra. A város jövőképe ígéretesnek tűnik, de amíg nem termel teljes kapacitáson az üzem, addig marad az értő figyelem.



